Tron: Ares

**Tron: Ares** on vuonna 2025 ensi-iltansa saanut Joachim Rønningn ohjaama ja Walt Disney Picturesin tuottama tieteiselokuva, joka on jatko-osa elokuville *[[Tron]]* (1982) ja ** (2010). Elokuvan pääosissa esiintyvät Jared Leto, Greta Lee, Evan Peters, Jodie Turner-Smith, Hasan Minhaj, Arturo Castro ja Gillian Anderson. Lisäksi Jeff Bridges palaa näyttelemään aiemmista *Tron*-elokuvista tuttua hahmoaan, Kevin Flynniä. Elokuvamusiikin tuotti yhdysvaltalainen industrial rock -yhtye Nine Inch Nails.

*Tron: Ares* sai ensi-iltansa 10. lokakuuta 2025.

## Juoni
On kulunut 15 vuotta siitä, kun Sam Flynn yritti pelastaa isänsä, Kevinin, Matriisista. Samin oltua lyhyen aikaa ENCOMin toimitusjohtaja ja erottua henkilökohtaisista syistä, uusiksi toimitusjohtajiksi nimitettiin sisarukset Eve ja Tess Kim. ENCOMin entisen työntekijän, Ed Dillingerin, aikoinaan perustama ja hänen tyttärenpoikansa Julianin nykyään johtama Dillinger Systems kilpailee nyt ENCOMin kanssa siitä kumpi onnistuisi tuomaan asioita digitaalisesta maailmasta todellisuuteen. Tessin menehdyttyä glioblastoomaan, Eve ja ohjelmoija Seth Flores matkustavat Alaskassa sijaitsevalle Kevin Flynnin vanhalle tutkimusasemalle 1980-luvulta löytääkseen ”pysyvyyskoodin”, jonka ansiosta digitaalisesta maailmasta tuodut asiat säilyisivät 29 minuutin aikarajan sijasta pysyvästi. He onnistuvat kolmen kuukauden tutkimusten jälkeen löytämään koodin ja pysyvästi materialisoimaan sillä digitaalisen appelsiinipuun.

Samaan aikaan, Julian esittelee osakkeenomistajille ja asiakkaille ohjelman nimeltä Ares, joka toimii yhtiön oman matriisin Master Control -ohjelmana ja jota hän aikoo markkinoida täydellisenä, uhrattavissa olevana sotilaana, jonka voi aina luoda uudestaan. Ares ajattelee kuitenkin itsenäisesti, osoittaa kiinnostusta todelliseen maailman ilmiöihin, ja huomioi Julianin välinpitämättömyyden. Aresin deresoiduttua, Julianin äiti Elisabeth moittii poikaansa pysyvyyskoodin puuttumisen salaamisesta. Julian ei kuitenkaan välitä varoituksista, vaan lähettää Aresin, tämän luunantin Athenan, sekä neljä näiden sotilasta hakkeroitumaan ENCOMin omaan matriisiin pysyvyyskoodin löytämiseksi. Athenan ja muiden taistellessa ENCOMin matriisin omia turvallisuusohjelmia vastaan, Ares löytää Even henkilökohtaiset tiedot. Paon aikana, Ares yrittää vastoin ohjelmointiaan pelastaa haavoittuneen sotilaansa, Caiuksen. Mutta Julian antaa Caiuksen deresoitua pysyvästi, tuo muut ohjelmansa takaisin omaan matriisiinsa, ja vahingoittaa ENCOMin matriisia.

Eve ja Seth palaavat ENCOM-torniin koodi mukanaan, ja kuulevat yhtiön teknologiajohtaja Ajay Singhiltä Julianin kyberhyökkäyksestä. Julian lähettää Aresin ja Athenan todelliseen maailmaan jahtaamaan Eveä valopyörillä. Eve onnistuu väijyttämään Athenan, ja kaappaamaan tämän valopyörän itselleen. Ares kuitenkin saartaa hänet satamassa, jolloin Eve päättää tuhota pysyvyyskoodin sisältävän muistitikun. Empaattinen Ares yrittää neuvotella Even kanssa, mutta Dillingerin joukot lähettävät Even digitointisäteellä matriisiinsa juuri kun Ares ja Athena deresoituvat.

Ares paljastaa matriisissa, että koodi on tallentunut Even omalle tunnuslevylle, ja että koodin lataaminen sieltä myös tappaisi Even. Julian on valmis antamaan Even kuolla, mutta Ares valehtelee Athenalle Julianin olevan kiireinen, ja lupaa salaa Evelle vapauttavansa hänet, jos saisi pysyvyyskoodin avulla itse elää todellisessa maailmassa pysyvästi. Pitäessään Aresin käytöstä epäilyttävänä, Athena ottaa salaa yhteyttä Julianiin, joka käskee deresoida sekä Aresin että Even. Ares ja Eve onnistuvat pakenemaan valoskimmerillä, tuhoamaan heitä jahtaavat droonit ja palaamaan portaalin kautta Dillingerin päämajaan.

Matkalla ENCOM-tornille, Ares päättelee Even etsineen pysyvyyskoodia vain koska tämä tunsi alemmuuskompleksia Tessiä kohtaan, joka olisi halunnut käyttää pysyvyyskoodia auttaakseen ihmiskuntaa. Eve päättelee pysyvyyskoodin kopion olevan tallennettuna tietokoneelle, joka oli osa museonäytteeksi muutettua Kevin Flynnin alkuperäistä toimistoa. Eve ja Seth digitoivat Aresin Flynnin alkuperäiseen matriisiin, juuri kun uudeksi Master Control -ohjelmaksi nimitetty Athena hyökkää ja tuhoaa digitointilaserin estääkseen Aresta pääsemästä pois. Athena jahtaa Eveä, mutta rakennuksen sprinklerit aktivoituvat, ja Athena epäröi hetken aikaa ennen kuin deresoituu. Ajay ja hänen assistenttinsa Erin saapuvat paikalle, jolloin Seth ja Eve selittävät tilanteen heille, ja yrittävät korjata digitointilaserin Athenan omalla laserilla vapauttaakseen Aresin ja pysäyttääkseen Julianin.

Dillingerin hallitus päättää nimittää Elisabethin takaisin toimitusjohtajaksi, joka määrää digitointilaserit sammutettavaksi. Mutta Athena uudelleenmaterialisoituu todelliseen maailmaan ilman Julianin lupaa ja tappaa Elisabethin, väittäen väin seuraavansa Julianin käskyä hankkia koodi ”keinolla millä hyvänsä”. Flynnin matriisissa, Ares kohtaa Flynnin ilmentymän, ja he keskustelevat Aresin motiiveista tavoitella pysyvyyskoodia. Pitäen Aresin itsenäistä ajattelua sekä mielenkiintoa todellisessa maailmassa pysyvästi elämistä kohtaan kiehtovana, Flynn antaa koodin Aresille, ja opastaa tämän portaalille, joka johtaa *Flynn’s*-pelihallin salaiseen toimistoon.

Athena materialisoi todelliseen maailmaan tunnistimen löytääkseen Even ja jahdatakseen tätä ympäri kaupunkia. Ilmavoimat ampuvat sen alas juuri kun Athena saa Even saarrettua. Samaan aikaan, Ajay, Seth ja Erin onnistuvat murtautumaan Dillingerin matriisiin ja neutraloimaan sen, estäen Dillingerin ohjelmia enää koskaan uudelleenmaterialisoitumasta sieltä deresoitumisen jälkeen. Ares kohtaa ja päihittää Athenan ja tämän sotilaat taistelussa, minkä jälkeen Athena deresoituu pysyvästi hänen käsivarsilleen. Poliisit saapuvat Dillingerin päämajaan, mutta Julian pakenee käyttämällä digitointilasereita itseensä. Eve siirrättää Alaskan tutkimuslaitoksen ENCOM-tornin katolle, kun taas ENCOM alkaa käyttää psysyvyyskoodia ihmiskunnan hyvinvoinnin edistämiseen. Ares puolestaan lähtee matkamaan ympäri maailmaa, aikoen myös etsiä käsiinsä Samin ja Quorran. Hän lähettää Evelle myöhemmin postikortin, jossa kertoo elämästään matriisin ulkopuolella.

Lopputekstien välissä näytetyssä kohtauksessa, Julian tutkii Dillingerin matriisin jäänteitä ja löytää tunnuslevyn, joka kuului hänen isoisänsä ohjelmalle, Sarkille. Hänen koskettaessa sitä, Sarkin haarniska alkaa materialisoitua hänen ylleen.

## Näyttelijät

## Huomioita

## Lähteet

## Aiheesta muualla
*Elokuvan traileri YouTubessa